Lauri Leppik

Lauri Leppik (sündinud 11. detsembril 1964 Tallinnas) on eesti sotsiaalteadlane ja sporditegelane.

 Haridus 
Lauri Leppik on lõpetanud 1982. aastal Tallinna 1. Keskkooli ja 1990. aastal Tallinna Pedagoogilise Instituudi matemaatika-füüsika erialal. 2003. aastal lõpetas ta Tallinna Pedagoogikaülikooli ja sai sotsiaaltöö erialal teadusmagistri kraadi. 2006. aastal kaitses ta Tallinna Ülikoolis väitekirja "Transformation of the Estonian Pension System: Policy Choices and Policy Outcomes" (juhendaja prof Taimi Tulva) ja sai doktorikraadi.Biograafia Eesti EntsüklopeediasEesti teadusportaal

Erialane tegevus
Lauri Leppik on olnud Tartu Teaduspargi uurimisgrupi juht (1990–1991), Tallinna Pedagoogikaülikooli sotsiaaltöö eriala vanemõpetaja (1991–1995), Sotsiaalkindlustusameti nõunik (1995–1997) ja peadirektori asetäitja (1997–1998) ning Sotsiaalministeeriumi nõunik (1998–2001). Ta oli 1997–2001 sotsiaalkindlustusreformi komisjoni liige, sh 1998–1999 komisjoni esimees.RT I 1997, 37, 579RT I 1998, 17, 281 Ta on üks pensionireformi ja töötuskindlustuse seaduse autoreid.Äripäev 30.01.2001 

Aastatel 2007–2014 oli ta Tallinna Ülikooli sotsiaalpoliitika professor, 2008–2013 Tallinna Ülikooli Sotsiaaltöö Instituudi direktor, 2014. aastast Tallinna Ülikooli Eesti Demograafia Instituudi vanemteadur, 2016. aastast Tallinna Ülikooli Eesti demograafia keskuse vanemteadur. 

Aastatel 2005–2016 oli ta Euroopa sotsiaalharta rakendamise üle järelevalvet teostava Euroopa sotsiaalõiguste komitee liige,ECSR Members 2015–2016 sama komitee pearaportöör.Council of Europe. European Social Charter. News, 22.01.2015Composition of the European Committee of Social Rights (Committee of independent experts) since 1966Workshop on The European Social Charter and the European Pillar of Social Rights

Sporditegevus
Meistersportlane kabes (1988). Ta on tulnud Eesti meistriks kiirkabes (1987) ja kabe võistkonnavõistluses (1987) ning võitnud hõbemedali kirikabes (1986). Aastatel 2006–2008 oli ta Eesti Kabeliidu asepresident. 

Harrastab orienteerumist ja rogaini. Koos Lea Leppikuga sai ta 2016. aasta rogaini maailmameistrivõistlustel Austraalias segavõistkondade arvestuses 9. kohaESBL sporditulemused ja 2023. aasta rogaini maailmameistrivõistlustel USA-s 55-aastaste ja vanemate veteranide klassis hõbemedali. Ta on korraldanud orienteerumis- ja rogainivõistlusi ning joonistanud orienteerumis- ja rogainikaarte. Ta on olnud üks TAOK rogainide korraldajaid.TAOK rogainide ajalugu Ta oli 2008. aastal Eestis Karula rahvuspargis toimunud 8. rogaini maailmameistrivõistlusteBiograafia ESBL-is ja 2024. aastal Missos toimunud 20. rogaini Euroopa meistrivõistluste peakorraldaja.Eesti Orienteerumisliit. Rogaini EM 2024

2008. aastast oli ta Rahvusvahelise Rogainiföderatsiooni (IRF) juhatuse liige, aastatel 2012–2019 IRF-i asepresident, seejärel IRF-i nõukogu liige.International Rogaining Federation Aastatel 2018–2021 oli ta Eesti Orienteerumisliidu juhatuse liige.

Tunnustus
 1991 – Eesti Matemaatika Seltsi üliõpilaspreemia uurimuse "Meetrikate jätkamine" eest (juhendaja dotsent Aleksander Monakov-Rogozkin)Eesti Matemaatika Selts
 2007 – Valgetähe IV klassi teenetemärk sotsiaalkindlustuse edendamise eestEesti Vabariigi Teenetemärkide kavalerid
 2012 – IRF Order of the Geoduck award rogaini edendamise eest
 2015 – Eesti Orienteerumisliidu aasta tegija
 2019 – Tallinna Ülikooli sajandi vilistlane
 2024 – Eesti Kultuurkapitali kehakultuuri ja spordi sihtkapitali aastapreemiaEesti Olümpiakomitee, 29.12.2024. Selgusid "Spordiaasta Tähed 2024" võitjad

 Isiklikku 
Ta on abielus Lea Leppikuga.

Viited

Välislingid
 http://www.delfi.ee/teemalehed/lauri-leppik
 http://www.praxis.ee/inimesed/lauri-leppik/
 http://en.wikipedia.org/wiki/International_Rogaining_Federation

Kategooria:Eesti sotsiaalteadlased
Kategooria:Gustav Adolfi Gümnaasiumi vilistlased
Kategooria:Tallinna Ülikooli vilistlased
Kategooria:Tallinna Ülikooli professorid
Kategooria:Eesti kabetajad
Kategooria:Eesti orienteerujad
Kategooria:Eesti sporditegelased
Kategooria:Valgetähe IV klassi teenetemärgi kavalerid
Kategooria:Sündinud 1964